Hasieran, ezer ez da gaiztoa.
Hemendik!
Eta garai batean, mundua hain zen gaztea,
ezen ez baitzen oraindik egunsentirik egon.
Baina orduan ere, argia bazegoen.
Eta? Amaitu al duzu?
Ez duzu benetan sinetsiko txatar horrek flotatuko duenik.
Ez doa flotatzera,
nabigatzera baizik.
Geldi!
Geldi, ez!
Geldi, apurtuko duzue!
Geldi! Ez!
-Segi. -Apurtzen ari zarete! Geldi!
Esan dizut ez zuela flotatuko.
Kendu gainetik!
Oreka galdu duzu berriz, Galadriel?
Ontzi ederra zen, arreba.
Zuk erakutsitako eran egin dut.
Badakizu zergatik flotatzen duten ontziek, eta harriek, ordea, ez?
Harriek beherantz besterik ez dutelako begiratzen.
Uraren iluntasuna zabala eta erakargarria da.
Ontziak ere sentitzen du iluntasuna
une oro bera menderatu eta hondoratu nahian.
Baina ontziak badu sekretu bat.
Harria ez bezala, ez doa behera begira, gora baizik.
Gidari duen argiari iltzatuta,
iluntasunak ezagutu gabeko gauza gorenak xuxurlatuz.
Baina zenbaitetan, argiak zeruan bezain distiratsuak dira
uretan islatzen direnean.
Zaila da esaten zer den goialdea eta zer behealdea.
Nola jakingo dut zein argiri jarraitu?
Horrek sinpleegia dirudi.
Egia garrantzitsuenak sinpleak dira.
Zure kabuz bereizten ikasi behar dituzu.
Ez naiz betirako hemen egongo zuri irakasteko.
Ez?
Zatoz. Ama eta aita zain daude.
Ez geneukan hitzik heriotzarako.
Gure zoriona amaigabea zela uste baikenuen.
Gure argia ez zela inoiz ahulduko.
Beraz, Morgothek, Etsai Handiak,
gure etxeko argia bera suntsitu zuenean...
Aurka egin genion.
Eta elfo-legio bat gerrara joan zen.
Valinor utzi genuen, gure etxea, eta urrutiko erreinu batera abiatu ginen.
ITSASO HANDIA
Arrisku izugarriz eta izaki bitxi zenbatezinez betea.
Erdialdeko Lurraldea izenaz ezaguna.
Valaron kalanen!
Firuvantë!
Laster amaituko zela zioten,
baina gerrak Erdialdeko Lurraldea suntsitu zuen.
Eta mende ugariz luzatu zen.
Orain, hitz anitz ditugu heriotzerako.
Azkenean, Morgoth garaitu genuen.
Halere, lehenengo, nahigabea ezagutu genuen.
Izan ere, haren orkoak toki orotara hedatu ziren,
are gehiago ugaritu ziren
zerbitzari sutsuenaren agindupean,
azti anker eta amarrutsu bat.
Sauron deitzen diote.
Nire anaiak zin egin zuen aurkitu eta suntsituko zuela.
Baina Sauronek lehenago aurkitu zuen,
eta haragia ikur batekin markatu zion.
Gure jakintsuenek ere ulertu ezin zezaketena.
Eta han, iluntasunean,
hark zin egindakoa nire xede bilakatu zen.
Beraz, ehizara joan ginen.
Lurraren azkeneraino, Sauron aurkitzeko.
Haatik, bidea gero eta meharragoa zen.
Urteak igaro ziren.
Baita mendeak ere.
Elfo askok garai bateko oinazea
ahaztu egin zuten.
Gutako gero eta gehiagok
Sauron oroitzapen bat baino ez zela sinetsi zuten.
FORODWAITH Iparraldeko Lur Antzuak
Eta, azkenean, mehatxua amaitu zela.
Haietako bat izan nahiko nuke.
Galadriel komandantea.
Konpainia honek lurraren mugaraino jarraitu zaitu.
Gotorleku hau bilatzeko adorea izan dutenek,
ez dute ezer aurkitu.
Urteak dira orko bat azkenekoz ikusi zenetik.
Baliteke beste komandanteak egia esatea, gure etsaia ezabatua izan dela.
Iluntzen ari du.
Zenbat iraun dezake haragiak eguzkia bera izutzen duten lurretan?
Agian, kanpamentua hemen jar genezake.
Eta bihar, etxerako bidea hartu.
Argia xahutzen gabiltza.
Komandante, itxaron!
Ez. Aurrera egingo dugu.
Galadriel, egon!
Hemen ez dago ezer. Honezkero han egon beharko ginateke.
Heldu gara.
Hauxe da tokia.
Hemen elkartu ziren orkoak Morgoth garaitu ostean.
Guk uste baino askoz gehiagok ihes egingo zuten.
Ez dut eskua sentitzen.
Ez.
Toki hau hain da zitala, ezen lastargiek ez duten berotzen.
Hemendik.
Nolatan zaude hain ziur?
Bestea baino hotzago dago.
Ate bat estali dute hemen.
Eraitsi ezazue.
Zer demontre da hau?
Orkoek Mundu Ezezaguneko ahalmenetan muturra sartu zuten.
Antzinako sorginkeria ilunen bat.
Zer asmo ote zuten?
Luzez ezkutuan egon dela besterik ez dakigu.
Gertatu zena aspaldi gertatu zen.
Ura.
Harriak berak ere ezin du ezkutatu
sugar itzalezinezko eskua duenaren marka.
Hemen egon zen.
Sauron hemen egon zen.
Esaiezu atseden hartzeko ahal duten bitartean.
Egunsentian jarraituko dugu. Iparralderantz joango gara.
Are gehiago?
Marka hau orkoek bidea aurkitzeko arrastoa da.
Nebari ikusi nion azkenekoz.
Jarraitu behar dugu.
Markak mende ugari ditu.
Utzi zuena hilda egon daiteke.
Edo zain, indarrak biltzen,
hemen lortu ez zuen arte iluna hobetzen.
Agindutakoa aspaldi bete genuen.
Argi dago etxera itzuli eta Errege Handiaren aholkua behar dugula.
Zin dagizut, konpainia osoan, ez dagoela etxeratzea
nik beste desio duenik.
Zuhaitzen argia aurpegian senti dezaket oraindik.
Baita ikusi ere.
Eta gure etsaiaren arrastoa
guztiz desagertu dela ziurtatu arte...
Ezingo naiz itzuli.
Elur-troll bat!
Ez genuen etorri behar.
Laster joango gara.
Agindua emanda dago.
Lehen argi izpiarekin.
Bakarrik joango zara orduan.
ERAZTUNEN JAUNA: BOTEREAREN ERAZTUNAK
RHOVANION Anduinen ekialdeko Lur Latzak
Zerbait oker dabil. Ez dago ehizarik.
Otsoak sastraka guztietan.
Ez duzu uste apur bat arraroa dela?
Mundua bera da arraroa.
Denak harrituko banindu,
zurrutean pasako nuke eguna!
Ene!
Segi aurrera.
Zergatik?
Azkonar bat zirudien. Edo azeri bat.
Iletsu bat agian.
Iletsu bat?
Ez ikustekotan, arazorik ez,
baina ikustekotan, adi ibili.
Izaki arriskutsuak dira.
Asmatzen ari zara.
Goazen. Arin ibili!
Heldu gaitezen aintzirara ilunabarra baino lehen.
Garbi eta garbi.
Nori!
Bidaiariak? Urteko garai honetan?
Seinale bat da, ziur nago. Txarra.
-Ezin txarragoa. -Lasai, Malba.
Goiz etorri ziren azkenekoan, Izotzaldi Handia jazo zen.
Eta ezin ahaztu zein sasoi latza izan zen.
Galdu egingo ziren ziur aski, besterik ez. Horixe izango da.
Afaria izorratuko duzu.
Bazter guztietan begiratu dut.
Txikiak hor nonbait daude.
Ondo egongo dira, Lili.
Nori haiekin dago. Badakizu nolakoa den.
Bai. Horrexegatik.
Itzuliko gara, arren?
Hemen, hil gaitzaketen 110 gauza daude.
111, zure hiltzeko moduko kezka kontatuz gero.
Badakizu ez dugula horren urrun egon behar.
Debekatutakoa egingo ez bagenu,
ezer gutxi egingo genuke.
Ni lehenengo!
Goazen. Adi putzuarekin.
Kontuz buruarekin.
Hemendik!
Nori!
Zatoz.
Ezin...
Nori!
Zoragarria.
Goazen.
Itzuliko gara, mesedez?
-Baina oraindik ez duzu ikusi eta. -Zer ikusi?
Mendietako troll bat ezkutatzeko toki egokia.
A zelako edertasuna!
Nori!
Zerbait aurkitu dut.
Zerbait dago lokatz artean.
Zer da?
Ointxo bat dirudi.
Txakur bat da.
Besterik ez. Badakizu baiak maite dituztela.
Gure baiak jango al ditu?
Ez bagaitu ikusten, ez.
Aizue. Jarri binaka. Bagoaz.
-Orain presaka? -Otsoa.
Entzun diozue. Goazen.
Mugi, arin. Goazen.
Jaiko lehen pastela, etxeratzen lehenarentzat.
Goazen. Hesira heldu behar dugu.
Gogoratu, norbaitek galdetuz gero, barraskilo bila ibili gara.
"i" Palannúmen... I alfirimë nóri...
Na metta avantë...
Etxera.
Mende luzez, harkaitz eta arrakalak astindu dituzte,
gure etsaiaren azken hondarrak zokoratuz.
Udaberriko euria bezala hildako animalia baten
hezurren gainean.
"Udaberriko euria hildako animalia..."
Elrond iragarlea.
Azkenean.
Bai. Ia badirudi ez nuela aurkitua izan nahi.
Zer berri?
Kontseiluak jakinarazten dizu
ez zaudela hurrengo saiora gonbidatuta.
Elfo Jaunak bakarrik.
Besterik?
Bai. Zure laguna heldu da.
Hemen dago? Zergatik ez didazu esan?
Ospakizunerako.
LINDON Goi-elfoen hiriburua
Galadriel.
Elrond.
Lindonek ongietorria ematen dizu.
Ohorea ongi etorria izatea.
Diotenez, gurutzatzean, abesti bat entzuten duzu.
Denok gogoan duguna.
Argian murgiltzen zara,
eta beste edozein sentsazio baino liluragarriagoa omen da.
Haurra nintzenean, ez nuen beste sentipenik.
Eta begira orain.
Iparraldeko armaden komandantea. Lur Antzuen gerlaria.
Uste nuen uger eta lokatzez estalita iritsiko zinela.
Oraingoan, izozketa eta troll odola dakartzat.
Eta armadarik ez.
Kontadazu dena.
Marka honek Sauronek ihes egin zuela frogatzen du.
Libre jarraitzen du.
Galdera honakoa da: non?
Erregeari konpainia berri bat eskatuko diot.
-Nahikoa ematen... -Heldu berria zara.
Alde egiteaz hitz egin behar duzu?
Ondo dakizu zergatik diodan.
Nahikoa denbora egongo da kontu ofizialez mintzatzeko.
Zuri buruz jakin nahi dut.
Zure bidaia ikaragarriaz.
Hara, Elrond.
Benetako politikaria bihurtu zara.
Era etsigarrian diozu.
Ez naiz laudorio hutsez baretzen den kortesana bat.
Erregearekin hitz egin nahi dut.
Argi eta garbi esan duzu.
Nik ere halaxe esango dizut.
Desafioa ez dizu konpainiak zuri egin,
zuk Errege Handiari baizik,
jarri zaizkizun mugei jaramonik ez egiteagatik.
Onginahiez,
zure lorpenak ohoratzea erabaki du...
Zure lotsagabekeria aipatu beharrean.
Hurrengoan,
baliteke espero duzun bezain ulerbera ez izatea.
Bilera bat antolatuko duzu, bai ala ez?
Ospakizunaren ostean oraindik hala nahi baduzu,
halaxe egingo dut.
Itzuli egin da.
-Zelan zaude? -Ondo eta ondo, aita.
Zer dakarzu hor!
Hori guztia ibaiertzean topatu duzu, ezta?
Entzun duzu bidaiariei buruz?
-Bidaiariak? -Ehiztariak.
Bi.
Harkaitzak bezain handiak.
Gain horretan zeuden.
Ez ditut ikusi.
Agian, etxetik hurbilago bazeunde, ez zenuke ezer galduko.
Etxalde zaharrera joan zara berriz.
Ezta?
Kontuz ibili naiz.
Baina umeak, agian, ez.
Barkatu, ez nekien.
Ehiztariak ez dira uzta aurretik etortzen.
Ezta otsoak ere.
Hegoaldean arazoak ote daude?
Zergatik kezkatzen zaitu horrek, Elanor Brandyoin?
Ez al duzu inoiz pentsatu...
Harago zer ote dagoen?
Ibaia nora iristen den
edo non ikasten dituzten txolarreek udaberriko abesti berriak?
Ezin diot pentsatzeari utzi, munduan gauza harrigarriak daudela.
Gure mugetatik harago.
Esan dizut.
Askotan gainera.
Elfoek basoak babesten dituzte.
Nanoek, meategiak. Gizakiek, beren soroak.
Zuhaitzek ere haien sustraipeko lurzorua zaindu behar dute.
Baina gu, iletsuak, munduaren kezketatik at gaude.
Uhinak besterik ez gara erreka luze-luze batean.
Gure bidea aurreko sasoietan finkatu zen.
Inor ez da bidetik irteten, ez bakarrik ibiltzen.
Elkar zaintzen dugu. Seguru gaude.
Horrela bizirauten dugu.
Zoaz. Joan aitari laguntzera.
Hori da zure arazoa. Gurpilak borobilak izan behar dira.
Gerlari kementsuenak daude
gure aurrean belauniko, garaile.
Morgoth aspaldi menderatu arren,
batzuk bere itzaletik gaitz berri bat agertuko zen beldur ziren.
Mende luzez,
soldadu hauek harkaitz eta arrakalak astindu dituzte,
gure etsaiaren azken hondarrak ezabatuz,
udaberriko euriak hilotz baten hezurren gainean bezala.
Eta orain, azkenean,
garaile itzuli dira gugana,
zalantza barik erakutsi baitute
gure gerra egunak amaitu direla.
Gaur...
Gure bake egunen hasiera da.
Eta gure esker ona erakusteko,
paregabeko ohore bat
edukiko dute heroi hauek.
Portu Grisetara eramango ditugu,
itsasoratu eta betiko Erresuma Bedeinkatuan
bizitzeko eskubidea izango dute, Mendebalde Urrunean.
Valinorreko Lur Hilezkorretan.
Azkenean, etxera doaz.
Hor geldituko al zara, orko batek bezala arnasten?
Diotenez, garaipenaren ardoa gozoagoa da
saiakera mingotsetan irakiten egon denean.
Ez naiz garaile sentitzen.
Jasotako ohoreak merezi dituzu.
Zure neba harro egongo litzateke.
Gogoan dut lehenak zizelkatu zituzten aldia.
Eroritako baten erretratua, bizidunaren gainean gordea.
Nire parte batek uste zuen hemen hartuko nuela atseden,
beraiekin.
Baina hemen utzi behar ditut.
Hau zure erregearen oparia da.
Uko egitea erabaki dut.
Galadriel, zuk...
Nire nebak bizia eman zuen Sauron ehizatzen.
Bere betebeharra, nirea da orain.
Iparraldean ihes egin zigun etsaia bilatuko dut.
Bakarrik, behar izanez gero.
A, bai. Zure marka misteriotsua.
Erregeari erakutsi diot.
-Zergatik... -Marka batek
ez du esan nahi Sauron aurkitzear zaudela.
Amaitu da. Gaizkiak alde egin du.
Orduan zergatik ez da hemendik joan?
Jasan duzun guztiaren ostean...
Normala da barnean gatazka sentitzea.
Gatazka?
Zorionekoa zu, ez baituzu nik bizitakoa ezagutu.
Ez duzu nik ikusitakoa ikusi.
Nirea ikusi dut.
Ez duzu nik ikusitakoa ikusi.
Gaizkiak ez du lorik egiten, Elrond.
Zain dago.
Eta gure konplazentziak
itsutzen gaitu.
Demagun arrazoi duzula,
eta etsaia hor dabilela, ezkutuan zain.
Benetan uste duzu bilatzeak asetuko zaituela?
Ezpata beste orko baten kontra jartzeak bakea emango dizula?
-Oker bazaude... -Ez nago oker.
Oker bazaude,
elfo gehiago eramango dituzu lurralde urrunetan hiltzera?
Nahikoa egin duzula sinesteko,
zenbat erretratu gehiago behar dituzu hemen?
Inork ez dio sekula deiari ezetz esan.
Egizu, agian ez da errepikatuko.
Hemen geldituko zara, baztertuta,
marmar eta amets ilunetan pozoituta.
Eta mendebaldean, nire patua hobea dela uste duzu?
Non kantua, nire belarrietako guduen negarrez trufatuko den?
Erdialdeko Lurraldeko izu guztiei gailendu naizela diozu,
baina ene barnean bizirik utziko dituzu?
Nirekin eraman ditzadan?
Hilezkor, aldaezin, apurtezin,
negugabeko udaberriaren lurran?
Erresuma Bedeinkatuan ez beste inon
senda daiteke zugan apurtuta dagoena.
Zoaz.
Zoaz, eta zin dagizut...
Sumatzen duzun mehatxuaren zurrumurru bakar bat egia bada,
ez naizela konpondu arte geldituko.
Nahikoa borrokatu duzu, Galadriel.
Gorde zure ezpata.
Ezpatarik gabe, zer naiz?
Beti izan zarena.
Nire laguna.
HEGOALDEKO LURRAK Gizakien lurrak
Arratsalde on.
Caraes hiru mugimenduan.
Pozoituta, ziurrenik.
Pozoituta? Nork pozoituta?
Negarti buztanlabur horrek bere burua pozoitu zuen.
Arondir!
Honezkero 15 egun pasa dira?
Bai horixe.
Berri gutxi ditut oraingoan, tamalez.
Pare bat liskar zital, tranpaz jositako jokoak,
eta... Bai!
Emozio apur bat eduki genuen asteartean.
Neska batengatik borrokatu ziren.
Gizona begiokerra zen eta emakumea okerzalea, ulertzen?
Edatekorik nahi, soldadu?
Zuretzat ona dena, baita niretzat ere.
Eta pozoidura?
Zer pozoidura?
Aipatzen ari zinetena.
Ez...
Belar pozoituaz ari zen, besterik ez.
Tipo batek zioen larreak usteldu zaizkiola.
Belar txarra bakarrik hazi dela.
Hori lagun hori, nongoa zen?
Sortaldekoa, nik uste.
Noiz egon zen hemen?
Nahikoa da, belarrizorrotz.
Belar pixka bat besterik ez da.
Gurekin lotzen duzuen morroia duela mila urte hil zen.
Noiz utziko duzue iragana atzean?
Iragana gurekin guztiokin dago, gustatu edo ez.
Egunen batean, gure benetako erregea itzuliko da.
Eta zuen bota zorrotzen azpitik aterako gaitu.
Lasaitu, motel. Trankil.
Tira, lagun.
Beste ezer behar duzu?
Emadazu eskua.
Alfirin haziak.
Ez dut lore hau haurra nintzenetik ikusi.
Non aurkitu dituzu?
Beste sendalari bati trukatu dizkiot.
Petaloak zanpatuz ukendua egiten da.
Zanpatu egiten dituzue?
Leunki.
Zuek baduzue sendalaririk?
Bai.
Baina artisau deitzen diegu.
Gure gorputzeko zauri gehienak berez sendatzen dira,
beraz, haien lana ezkutuko egiak artelan eder bihurtzea da.
Edertasunak arima sendatzeko boterea baitu.
Espero dut alfirin loreak gogoko izatea.
Hurrengora arte.
Soldadu.
Berririk bai?
Ohikoa, besterik ez.
Eta putzua...
Zer moduz egon da?
Urik hartu duzu?
Ostirithen gure zain daude.
Pentsatu al duzu zer ondorio izan dezakedan
komandanteek zertan zabiltzan jakinez gero?
Ez dakit zertaz ari zaren.
Zaila da haiek zaintzea
zuri begirik kendu gabe.
Itsua naizela uste duzu?
Ez. Hitzontzi bat zarela uste dut.
Eta hosto ustel kiratsa duzula.
Ez da egia.
Bai, hala da.
Diodan bakarra da, historian zehar, bitan besterik
ez direla elfo bat eta gizaki bat elkartzen saiatu.
Eta bi kasuetan, ezbeharrean amaitu zen.
Heriotzan.
Ez didazu gogorarazi behar.
Orduan, zergatik eusten diozu?
Emadazu arrazoi bat. Bat.
Arondir! Médhor!
Errege Handiak gerra egunak amaitutzat eman ditu.
Urruneko aurrelari-taldeak desegin dira.
Bagoaz hemendik.
Azken begiratua ematen?
79 urtez egon naiz hemen.
Ohitu egin naizelakoan nago.
Sinetsi dezakezu garai batean toki hau arroka zati bat zela?
Zinez aldatu da, komandante.
Baina bertan bizi diren gizakiak ez.
Morgothen alde jarri zirenen odolak haien zainak iluntzen ditu.
Aspaldi izan zen, komandante.
Zer zinen gerra aurretik?
Landare ekoizlea.
Orduan, etxera itzuliko zara zinena baino askoz gehiagorekin.
Ohoreak, titulua.
Bizi berri bat hasiko duzu.
Baina gogora ezazu hau, Arondir.
79 urtez, Tirharadeko gizon eta emakumeak zelatatu dituzu,
ez haien arbasoek behin egin zutenagatik...
Baizik eta oraindik direnagatik.
Eta eman eskerrak
berriro ikusi behar ez dituzulako.
Kontuz. Su-erro hautsa da. Poliki egin behar duzu.
Polikiago egun osoa beharko dut.
Egoskor zaude gaur.
Ez dut ia lorik egin. Saguak dantzan dabiltza
-zoruko oholtzan. -Berriz ere?
Azken hiru egunetan. Harramazka eta marraka.
Zertan dabil hori hemen?
Bazoaztela entzun dut.
Hala da.
Non daude besteak?
Ziurrenik, nire bila ibiliko dira oraintxe bertan.
Orduan, zergatik zaude hemen?
Bota esan beharrekoa.
Esan dizut jada,
ehundaka aldiz, modu guztietan, hitzekin izan ezik.
Ama.
Gizon bat zure bila dabil.
Ama.
Animaliak ere sendatzen dituzu?
Begiratu bat emango al diozu?
Gaixotasunen bat du.
Zer gaixotasun mota?
Ez du sukarrik.
Eta ez dirudi zauririk duenik.
Non bazkatu da?
Ekialdera jo zuen duela gutxi.
Zerbait jango zuen?
Zer da isuri duen hori?
Noraino heldu zen?
Beharbada, Horderneraino joango zen.
Nora zoaz?
Hordernera egun bat behar da. Gauean iritsi naiteke.
Zurekin noa.
Mugi!
Hemen aurkitzen bagaitu, sekulakoa emango digu.
Nahi gabe aurkitu nuen.
Ohol egokia zapalduta.
Tira, esan,
egia al da? Zure amari buruz diotena?
Zer?
Entzun dut Waldregek bera eta puntazorrotz horietako bat
putzutik gozoki itzultzen ikusi zituela.
Nork esan dizu hori?
Guztiek.
Gezurra da.
Agian horregatik egin zuen alde zure aitak.
Ez zuen alde egin.
Zer gertatu zitzaion orduan?
Ez duzu ideiarik ere, ezta?
Lapur horrek kristoren altxorra du hemen gordeta.
Hau da benetako altxorra.
Kontuz!
Mugi, arin.
Nire bistatik haratago pasatu da.
Galadriel ziur zegoen bilaketan jarraitu behar zuela.
Aurreikusi dugu, hori eginez gero,
nahi gabe, bizirik mantenduko zuela garaitzea desio duen zitalkeria hori.
Sua itzaltzeko asmoz, haizeak su hori hedatzea
lortzen duenean bezala.
Orduan, bilatze duen itzala...
Benetakoa dela uste duzu?
Lasai egon zaitezke.
Egokiena egin duzu.
Galadriel eta Erdialdeko Lurraldearentzat.
Zaila da jakiten zuzena zer den...
Adiskidetasuna eta betebeharra nahastean.
Hori da agintariek eta bilatzen dutenek
pairatu beharreko zama.
Galadriel sartalderantz itsasoratu da.
Guk biok egunsenti berriari begiratu behar diogu.
Eta bide batez,
ezagutzen al duzu Celebrimbor jaunaren lana?
Elfo errementari bikainena da, jakina.
Bere obra umea nintzenetik miresten dut. Zergatik?
Proiektu berri bat hastear dago. Garrantzi nabarmenekoa.
Eta erabaki dugu berarekin lan egingo duzula.
Baina xehetasunak zeuk azaldu, Celebrimbor jauna.
Lehenengo, pertsona handi horiek, orain, izarrak.
Ezin begirik bildu lotan egon beharrean.
Badirudi...
Zerbait zelatatzen dabiltzala.
Zer zelatatzen?
Errieta galanta, sudurluze bat zara eta.
Zer da? Zer ikusten duzu?
Elanor Brandyoin, zure aita bezala,
beti muturra sartzen zabiltza,
kuxkuxeroegia eta muturluzeegia zara iletsu bat izateko.
Ziur al zaude ez zarela erdi katagorria?
Sadoc. Sadoc, mesedez.
Esadazu.
Zeruak bitxi daude.
Bitxi...
Bitxi zergatik?
Nori! Non dago koipe hori?
Banoa!
Zenbat dakizu Horderneko herritarrei buruz?
Asko esango nuke. Hantxe jaio nintzen.
Zergatik?
Horderneko jendea Morgothi bereziki leialak izateagatik
ezagunak ziren.
Zer esan duzu?
Egia soilik.
Nire lagunez ari zara.
Senideak, nire ezagunak. Jende zintzoa dira.
Horregatik nago hemen zurekin.
Elfoekin beharrean.
Bronwyn.
Hemen emandako denboran, zu zara sentitu dudan gozotasun bakarra.
Hordern.
HEGOALDEKO LURRAK
ERDIALDEKO LURRALDEA
ITSASO HANDIA
Badakizu zergatik flotatzen duten ontziek, eta harriek, ordea, ez?
Galadriel.
Emadazu eskua.
Baina zenbaitetan, argiak zeruan bezain distiratsuak dira
uretan islatzen direnean.
Nola jakingo dut zein argiri jarraitu?
Batzuetan, ezin dugu jakin
iluntasuna ukitzen dugun arte.
Galadriel!
Azpitituluak: Garbiñe Ugarte Gracianteparaluceta